Leselidze

Leselidze (, ) — Gürcüstanda, Abxaziyanın şimal-qərbində kənd. Kənd Qara dəniz sahilində, Qaqra şəhərinin 14 km-də yerləşir. Kənd daxilində Abxaziya Qyaçrıpş dəmir yol dayanacağı var.

 Əhalisi 
1959-cu ilin məlumatlarına görə Leselidze kəndində əsasən ruslar və estonlar olmaqla 646 nəfər yaşayırdı. Bütövlükdə kənd sovetində 2964 nəfər əhali yaşayırdı ki, əsasən rus-estonlar yaşayan Salme kəndi (1268 nəfər) və gürcülər-estonlar yaşayan Sulevo (1050 nəfər, 1959). 1989-cu ildə Leselidze kəndində 969 nəfər yaşayırdı. Artıq kənddə gürcülər və ermənilər yaşayırdı. 1990-cı illərdə baş verən müharibədən sonra Leselidzedə ermənilər və abxazlar, şimaldakı kəndlərdə isə ermənilər və estonlar üstünlük təşkil etməyə başladı.Коряков Ю. Б.  Атлас кавказских языков / РАН. Ин-т языкознания. —  : Пилигрим, 2006. — 76 с. : карты. 2011-ci il siyahıya alınmasına əsasən Leselidze kənd yaşayış məntəqəsinin (kənd idarəsinin) əhalisi 1546 nəfər olub, onlardan 980 nəfəri ermənilər (63,4%), 215 nəfəri abxazlar (13,9%), 146 nəfəri ruslar (9,4%) olub. 205 nəfər — digər millətlər (13,3%, o cümlədən estonlar).

 Tarixi 
1864-cü ilə qədər kəndin yerində məşhur Ciget (Sadz) knyazlığının Geç nəslinin kəndi Geçkuaj yerləşirdi. Əhali Qafqaz müharibəsinin bitməsi və çərkəzlərin Türkiyəyə köçürülməsi ilə kəndi tərk ediblər.

19-cu əsrin sonlarına kimi kənd, 1894-cü ildə bu kəndə gələn Kənd Təsərrüfatı Naziri A.S. Ermolovun şərəfinə Ermolovsk adlandırıldı. Oikonimin Qafqaz müharibəsində baş komandan olmuş məşhur general Yermolovun adı ilə bağlılığı fikri yanılışdır.[kavkaz_toponyms.academic.ru/1514/%D0%9B%D0%B5%D1%81%D0%B5%D0%BB%D0%B8%D0%B4%D0%B7%D0%B5 Топонимический словарь Кавказа. А. В. Твердый. 2011]

1944-cü ildən kəndi Böyük Vətən müharibəsi illərində Qafqazda gedən döyüşlərin iştirakçısı general K.N.Leselidzenin (1903–1944) şərəfinə adlandırılmışdır.

1975-ci ildə K.N.Leselidzenin abidəsi açılışı olmuş. Abidənin müəllifi Silovan Yakimoviç Kakabadzedir. General K.N.Leselidzenin abidəsinin təntənəli açılışı Böyük Qələbənin 30-cu ildönümünün qeyd olunduğu gün — 1975-ci il mayın 9-da baş tutdu.

1992-ci ilin sentyabrında Abxaziyada gedən müharibə zamanı Qaqra şəhəri süqut etdikdən sonra digər gürcü abidələri ilə birlikdə general-polkovnik Konstantin Nikolayeviç Leselidzenin abidəsi də sökülüb. Həmin il Abxaziya Respublikası Ali Sovetinin qərarı ilə Leselidze kəndinin adı dəyişdirilib.

 İstinadlar